
Szindikátusi Megállapodás

amely létrejött az Sió- és Duna-Menti RegionálisVíziközmű és Közszolgáltatási Társulás alapító tagjai, továbbá csatlakozó tagjai között az alábbi feltételek szerint:

I. ELŐZMÉNYEK
1.1 A társulás alapító tagjai 2011. december 2. napján tartott alakuló ülésen létrehozták a helyi önkormányzatok társulásairól és együttműködéséről szóló 1997. évi CXXXV. törvény rendelkezései alapján a kizárólag önkormányzati tagokból álló, jogi személyiséggel rendelkező Sió és Duna-Menti Regionális Víziközmű és Közszolgáltatási Társulást (továbbiakban: társulás), amelynek székhelye: 7100 Szekszárd, Béla király tér 8. A társulást a Magyar Államkincstár Tolna Megyei Igazgatósága 795472 törzskönyvi azonosító számon 2011. december 15. napján nyilvántartásba vette. 
A Társulási Tanács 2012. április 2. napján tartott ülésén a társulás nevét megváltoztatta, a társulás új neve:
Első Magyar Önkormányzati Víziközmű és Közszolgáltatási Társulás
1.2. A Sió és Duna-Menti Víziközmű Társulás 2011. december 15. napján megalapította a kizárólagos tulajdonát képező Sió és Duna-Menti Víziközmű Regionális és Közszolgáltató Zártkörűen Működő Részvénytársaságot (továbbiakban: Víziközmű Zrt.), 5.000.000 Ft, azaz Ötmillió Forint alaptőkével.

A részvénytársaságot a Tolna Megyei Bíróság Cégbírósága Cg. 17-10-001277 szám alatt 2011. december 16. napján bejegyezte a cégjegyzékbe. 

A Társulási Tanács, mint az alapító jogok gyakorlója a társasán nevét megváltoztatta, a társaság új neve:
Egyesült Regionális Víziközmű és Közszolgáltató Zártkörűen Működő Részvénytársaság
1.3. A társulás célja, hogy a tagok a víz-és szennyvízszolgáltatással kapcsolatos feladataikat magas műszaki és technikai színvonalon és környezetet védő rendszerben valósítsák meg oly módon, hogy biztonságos szolgáltatást nyújtsanak a térségben élő lakosság számára.

1.4. Az önkormányzati társulás és a zártkörűen működő részvénytársaság megalapítását követően 2011. december 30. napján az Országgyűlés elfogadta a víziközmű-szolgáltatásról szóló 2011. évi CCIX. Törvényt (továbbiakban: Vkszt.). A törvény 2011. december 31-én 23 órakor lépett hatályba.

1.5. A társulás tagjai a víziközmű-szolgáltatásról szóló törvény ismeretében a társulás működése és a részvénytársaság működtetése tekintetében jelen okiratban állapodnak meg.

II. RENDELKEZÉS A VÍZIKÖZMŰ-SZOLGÁLTATÁS ESZKÖZEIVEL
2.1 A Vkszt. 6.§(1)-e szerint „víziközmű – ha az önálló ingatlannak minősül – kizárólag az állam, a települési önkormányzat vagy a települési önkormányzatok társulása tulajdonába tartozhat.”
2.2 Felek megállapítják, hogy a társulásnak vannak olyan tagjai, amelyeknek jelenleg nincs tulajdonukban a víziközmű rendszer, hanem azok az érvényes közszolgáltatási szerződéssel rendelkező gazdasági társaságok tulajdonában vannak.

2.3. A tagok elhatározzák, hogy a víziközmű törzsvagyont vagyonkezelési szerződés útján a társulás használatába adják. A társulás pedig a víziközmű-szolgáltatás folytatása érdekében vagy vagyonkezelési vagy bérleti- üzemeltetési szerződéssel a Víziközmű Zrt. használatába adja ezen vagyontárgyakat.

2.4. Felek megállapodnak abban, hogy azok a tagok, akiknek jelenleg nincs tulajdonában a víziközmű törzsvagyon haladéktalanul intézkednek aziránt, hogy ezen vagyontárgyak az ellátásért felelős önkormányzat tulajdonába visszakerüljenek. Ennek érdekében a közszolgáltatóknak a víziközmű vagyon értékével szükséges a törzstőkéjüket leszállítani, amely a társasági szerződések vagy alapító okiratok módosításával történik, könyvvizsgáló által auditált vagyonleltár alapján.

2.5. A Vkszt. végrehajtására szolgáló kormányrendelet és miniszteri rendelet még nem került megalkotásra, de a szövegtervezetekből következik, hogy a víziközmű-szolgáltató működtetéséhez szükséges víziközmű-működtető vagyon és rendszerfüggetlen víziközmű elemek a szolgáltató tulajdonában vagy használatában lehetnek. Ebből következik, hogy a jelenlegi közszolgáltatók vagy az ellátásért felelős önkormányzat ezen vagyontárgyakat bérbe vagy tulajdonba adhatja a szolgáltatónak.
2.6. A Víziközmű Zrt. jelenleg 5.000.000 Ft alaptőkével rendelkezik, amelyből 1.250.000 Ft került befizetésre a társaság bankszámlájára. A társaság működésének megkezdésekor – a működés biztonsága és hatékonysága érdekében – figyelembe véve az ellátandó terület nagyságát, mintegy 200.000.000 Ft alaptőke lesz szükséges. Ezen összeget a jelenlegi közszolgáltatók átmenetileg biztosítani fogják a szolgáltatás megkezdésekor, illetőleg a működtetési engedély beterjesztésekor. 

2.7. A Víziközmű Zrt.-től a társulás tagjai használati díjat kapnak a víziközmű rendszer üzemeltetéséért. Ezt a használati díjat kizárólag a víziközmű rendszer fejlesztésére lehet fordítani a Vkszt. 11.§-ában meghatározott 15 éves időtávra szóló gördülő fejlesztési tervnek megfelelően. Erre tekintettel biztosított, hogy a tagok víziközmű rendszere a víziközmű szolgáltatást hosszú távon garantálja.
III. VÍZIKÖZMŰ ZRT. MŰKÖDÉSE
3.1 A tagok tudomásul veszik, hogy legkésőbb 2013. május 1. napjától kezdődően ellátási területükön a víziközmű-szolgáltatást a Víziközmű Zrt. végzi. Ennek érdekében gondoskodnak arról, hogy a jelenleg érvényben és hatályban lévő közszolgáltatási szerződések a jelenlegi közszolgáltatókkal, közös megegyezéssel megszűntetésre kerüljenek.

3.2. A társulás 2012. december 31. napjáig a Víziközmű Zrt.-vel megköti a tagok ellátási területére vonatkozó közszolgáltatói szerződést, amely a korábbi közszolgáltatási szerződések megszűnésével egyidejűleg 2013. május 1. napján lép hatályba. 

3.3. Tagok tudomásul veszik, hogy a víziközmű-szolgáltatásban résztvevő alkalmazottak 2013. május 1. napjától kezdődően a Víziközmű Zrt. alkalmazottai lesznek.

3.4. A költséghatékony működés érdekében a Víziközmű Zrt. fióktelepeket hoz létre a jelenlegi közszolgáltatók székhelyén és a fióktelepeket üzemegységként működteti.

3.5. Az érdekelt tagok meghatározzák, hogy az egyes üzemegységek mekkora dolgozói létszámban kezdjék meg működésüket. Megállapodnak abban, hogy az „átvett” alkalmazottak munkaviszonyát a munkáltató rendes felmondással csak az üzemegység vezetőjének hozzájárulásával szüntetheti meg 2013. május 1. napjától kezdődően 5 éven keresztül. Ezen rendelkezés nem érinti a rendkívüli felmondás lehetőségét, ha annak a Munka Törvénykönyvében, valamint a Víziközmű Zrt. szervezeti és működési szabályzatában meghatározott feltételei fennállnak. 

3.6. Az üzemegység által ellátott működési területen meglévő alkalmazotti létszámot az üzemegység vezetője határozza meg. A létszám meghatározásánál figyelemmel kell lennie a költséghatékony, de egyben biztonságos szolgáltatást nyújtó működésre. 

3.7. Tagok megállapodnak abban, hogy az üzemegységeken analitikus könyvelést vezetnek és évente elkülönített beszámolót, mérleget és üzleti tervet készítenek.

3.8. A társaság olyan alkalmazottai felett, akik nem tartoznak az egyes üzemegységekhez, a munkáltatói jogokat kizárólag a vezérigazgató gyakorolja. Az üzemegységhez tartozó dolgozók felett a munkáltatói jogokat a vezérigazgató az üzemegység vezetőjén keresztül gyakorolja.
IV. TAGOK EGYMÁSKÖZTI VISZONYA
4.1 Tagok megállapodnak abban, hogy a víziközmű vagyonra vonatkozó vagyonkezelési szerződést a vagyonértékelésben meghatározott érték alapján kötik meg és ennek megfelelően határozzák meg a használati díj mértékét.
4.2. A Víziközmű Zrt. tulajdonosi jogait a társulás elnöksége gyakorolja. 

4.3. Az elnökség jogosult a Víziközmű Zrt. öttagú igazgatóságának és hattagú felügyelőbizottságának megválasztására, továbbá a vezérigazgató és a könyvvizsgáló kijelölésére. Tagok az igazgatóság és felügyelőbizottság kijelölésénél figyelemmel lesznek a társulási tagok kistérségi érdekeire.
4.4. Az üzemegységek működéséből származó eredmény azokat a tagokat illeti meg, amelyek ellátási területén az üzemegység a víziközmű-szolgáltatást biztosítja.

4.5. A Víziközmű Zrt. közös költségének fedezésére (pl.: üzemegységeken kívüli dolgozók munkabére, közös számlázás költségei stb.) a társaság „működési alapot” létesít, ezt meghaladóan un. „Havária” alapot képez az esetleg veszteségesen működő üzemegységek kötelezettségeinek teljesítésére. Ezen alapokba elkülönített pénzösszegek nagyságát ez igazgatóság állapítja meg. 

4.6. A Víziközmű Zrt. az elnökség által elfogadott „beszerzési” szabályzatnak megfelelően gondoskodik a víziközmű-szolgáltatás folytatásához szükséges beszerzésekről.
4.7. Felek megállapodnak abban, hogy ha valamelyik tag a társuláson keresztül ingó vagy ingatlan vagyontárgyat ad a társaság tulajdonába az kizárólag per, teher és- igénymentes vagyontárgy lehet. Az ily módon beadott vagyontárgy értékét szakértői vélemény alapján az elnökség fogadja el. 

4.8. Felek kijelentik, hogy a jelenlegi közszolgáltatóknál munkaviszonyban álló dolgozók szakmai képzettsége megfelel azoknak a követelményeknek, amelyek a szolgáltatás végzéséhez szükségesek. Kijelentik továbbá, hogy a közszolgáltatók tulajdonában lévő működtető vagyontárgyak és rendszerfüggetlen működtető elemek műszaki színvonala és mennyisége bérbeadás vagy tulajdonba adás esetén biztosítani tudják a Víziközmű Zrt. zavartalan működését.

4.9. Felek a társulási megállapodásnak megfelelően tudomásul veszik azt, hogy egyik társulási tag szavazatainak száma sem haladhatja meg a társulási tanácsban, illetőleg a társulás elnökségében az összes szavazatszám 25%-át.

4.10. Felek kijelentik, hogy a társaság eredményes és hatékony működéséhez minél több önkormányzat csatlakozása és ezen keresztül a felhasználó egyenérték növelése szükséges. Erre figyelemmel a tagok kötelezettséget vállalnak arra, hogy ha új tag kíván csatlakozni a társuláshoz és a társulási tanács többségi határozattal javasolja a csatlakozó tag kérelmének elfogadását, akkor a társulás tagjainak képviselőtestületei minősített többséggel hozott határozattal pozitívan döntenek az új tag belépéséről.
4.11. A tagok tudomásul veszik, hogy a víziközmű-szolgáltatással kapcsolatos, jelenleg folyamatban lévő önkormányzati pályázatok megvalósítása a társulástól függetlenül történik, közös kötelezettséget a jövőben az jelent majd, ha maga a társulás fog majd pályázni és az alapján valamilyen projektet megvalósítani.

V. VEGYES RENDELKEZÉSEK
5.1 Tagok megállapodnak, hogy ha a Vkszt. V

égrehajtására kiadandó kormányrendelet és miniszteri rendelet olyan szabályokat tartalmaz, amelyek jelen megállapodás módosítását szükségessé teszi, akkor a megállapodást azon jogszabályoknak megfelelően módosítják.

5.2 Jelen megállapodásban nem szabályozott kérdésekben a Polgári Törvénykönyv, a Gazdasági Társaságokról szóló törvény és a Víziközmű-szolgáltatásról szóló törvény rendelkezései az irányadók.

Felek a megállapodást, mint akaratukkal mindenben megegyezőt, helybenhagyólag aláírták.

Kelt, Szekszárdon 2012. május 31. napján.

Alapító önkormányzatok:

Aparhant Község Önkormányzata



…………………………….

Báta Község Önkormányzata



…………………………….

Bogyiszló Község Önkormányzata



…………………………….

Decs Nagyközség Önkormányzata



……………………………..

Dunaföldvár Város Önkormányzata


……………………………..

Fadd Község Önkormányzata



…………………………….

Felsőnána Község Önkormányzata


……………………………..

Grábóc Község Önkormányzata



……………………………..

Harc Község Önkormányzata



……………………………..

Kéty Község Önkormányzata



……………………………..

Keszőhidegkút Község Önkormányzata


………………………………

Kisszékely Község Önkormányzata


………………………………

Őcsény Község Önkormányzata


………………………………

Regöly Község Önkormányzata



……………………………….

Simontornya Város Önkormányzata


………………………………

Szakály Község Önkormányzata



………………………………

Szárazd Község Önkormányzata



……………………………….

Szekszárd Megyei Jogú Város Önkormányzata

………………………………..
Zomba Község Önkormányzata



……………………………….

Csatlakozó Önkormányzatok:

(2012. május 31.)

1. Alsónyék Község Önkormányzata


……………………………..

2. Alsónána Község Önkormányzata


………………………………

3. Bátaapáti Község Önkormányzata


………………………………

4. Bátaszék Város Önkormányzata


……………………………….

5. Bikács Község Önkormányzata



………………………………

6. Csanytelek Község Önkormányzat


……………………………….

7. Csongrád Város Önkormányzata


……………………………….

8. Diósberény Község Önkormányzata


………………………………

9.  Fürged Község Önkormányzata


………………………………..

10. Gyönk Város Önkormányzata



………………………………..

11. Kistormás Község Önkormányzata


………………………………..

12. Kölesd Község Önkormányzata


………………………………..

13. Medina Község Önkormányzata


………………………………..

14. Mucsi Község Önkormányzata



………………………………..

15. Mórágy Község Önkormányzata


………………………………..

16. Murga Község Önkormányzata


………………………………..

17. Nagyszékely Község Önkormányzata


………………………………..

18. Pörböly Község Önkormányzata


………………………………..

19. Sárpilis Község Önkormányzata


………………………………..

20. Szakadát Község Önkormányzata


………………………………..

21. Szálka Község Önkormányzata


…………………………………

22. Szedres Község Önkormányzata


…………………………………

23. Tolna Város Önkormányzata



…………………………………

24. Tömörkény Község Önkormányzata


………………………………….

25. Udvari Község Önkormányzata


………………………………….

26. Várdomb Község Önkormányzata


…………………………………

27. Varsád Község Önkormányzat



………………………………….

28. Mucsfa Község Önkormányzata


………………………………….

29. Nagyvejke Község Önkormányzata


…………………………………..
